钦定古今图书集成/历象汇编/乾象典/第091卷 > 《满江红》〈咏雪〉元·李俊民
## 钦定古今图书集成/历象汇编/乾象典/第091卷 > 《满江红》〈咏雪〉元·李俊民

漠漠愁阴，银界晓、皓然一色。谁翦水、就中撩乱，燕山
如席。天若有情天也老，高山底事头先白。甚教人、错
恨五更风，花狼籍。　寒欲退，刘叉笔。深欲没，韦郎膝。
问何如江上，孤舟蓑笠。不见过门多恶客，等闲踏破
琼瑶迹。便麄豪、下马坐人床，寻欢伯。